# data[].attributes.location_name
Μόναχο, Γερμανία

# data[].attributes.headline
Μόναχο, Γερμανία

# data[].attributes.subject
Μόναχο, Γερμανία

# data[].attributes.body
Φτάσαμε στον προορισμό μας!!!
Στις όχθες του ποταμού Ίζαρ, σε ένα τοπίο μεγάλης φυσικής ομορφιάς, στο νότιο τμήμα της Γερμανίας, απλώνεται το Μόναχο (περίπου 4 εκατομμύρια κατοίκους), πρωτεύουσα της Βαυαρίας και σπουδαίο βιομηχανικό, εμπορικό και πολιτιστικό κέντρο της Ευρώπης. Πεζόδρομοι για ατελείωτες βόλτες, πανέμορφα πάρκα, δρόμοι πλημμυρισμένοι από ποδήλατα, πινακοθήκες και μουσεία, αλλά και οι άρτιες υποδομές, συνθέτουν την ιδιαίτερη φυσιογνωμία του Μονάχου.
Σημαντικά αξιοθέατα αποτελούν η παλιά πόλη (Innerstadt) και συγκεκριμένα στην κεντρική πλατεία Marienplatz, μπροστά στο ιδιαίτερα επιβλητικό Νέο Δημαρχείο (Neues Rathaus), τα βασιλικά ανάκτορα (Residenz), η Κρατική 'Οπερα και οι Αγγλικοί κήποι (Englischer Garten). Επιπλέον το απέραντο Ολυμπιακό Πάρκο με τον Ολυμπιακό Πύργο προσφέρει θέα μέχρι τις Άλπεις και δίνει στο Μόναχο την ευκαιρία να κερδίσει τον επισκέπτη με την υψηλή αισθητική και την πρωτοποριακή κουλτούρα του.
Διαμονή: 5 μέρες

# data[].attributes.attachment_link.readable_text
Το Μόναχο αποτελεί την πρωτεύουσα της Βαυαρίας και πρόκειται για μια μικρή και καθαρή πόλη, που βρίσκεται στη Νότια Γερμανία. Μην ξεχνάτε ότι από εκεί ξεκίνησε και το διάσημο Octoberfest το οποίο χρονολογείται στο 1810!

Σε γενικές γραμμές, το Μόναχο συνδυάζει την επαρχιακή ατμόσφαιρα ενός μεγάλου χωριού με το μοντερνισμό μιας σύγχρονης μητρόπολης. Η πόλη έχει πάρα πολλά αξιοθέατα, αλλά ταυτόχρονα σέβεται την παράδοσή της. Μπορεί να περπατηθεί άνετα με τα πόδια και είναι περικυκλωμένη από πάρκα και επιβλητικά κτήρια... ακόμη και παλάτια!

Πολλοί άνθρωποι θεωρούν το Μόναχο ως το σπίτι του Oktoberfest, αλλά υπάρχουν πολλά περισσότερα να δείτε και να κάνετε στην πρωτεύουσα της Βαυαρίας. Εκτός από τα πολλά, όμορφα αξιοθέατα και μουσεία της πόλης, αποτελεί επίσης την ιδανική βάση για να εξερευνήσετε τη νότια Γερμανία και τις πολλές αλπικές λίμνες!

Αξιοθέατα του Μονάχου

Ας μιλήσουμε λοιπόν για τα αξιοθέατα και τις δραστηριότητες που προσφέρει το Μόναχο, που θα ικανοποιήσουν κάθε είδους ταξιδιώτη.

Marienplatz και Neues Rathaus: Η Marienplatz είναι η κεντρική πλατεία του Μονάχου και ουσιαστικά αποτελεί το κέντρο της σύγχρονης αυτής πόλης. Κατασκευάστηκε το 1158. Σε αυτήν την πλατεία βρίσκεται επίσης και το Νέο Δημαρχείο ή αλλιώς Neues Rathaus. Είναι ένα από τα πιο επιβλητικά κτήρια του Μονάχου και η πρόσοψή του χαρακτηρίζεται ως περίτεχνη με γλυπτικές διακοσμήσεις. Υπάρχει η δυνατότητα να ανέβει κανείς στο κτήριο με το ασανσέρ (ευτυχώς) και να απολαύσει τη θέα από ψηλά. Ένα από τα χαρακτηριστικά του κτηρίου είναι το μελωδικό ρολόι που έχει ή αλλιώς Glockenspiel με κωδωνοστοιχίες και φιγούρες βαρελάδων που ζωντανεύουν 3 φορές τη μέρα.

Frauenkirche: Η Frauenkirche είναι εκκλησία στη βαυαρική πόλη του Μονάχου, που αποτελεί καθεδρικό ναό της Αρχιεπισκοπής Μονάχου καθώς και έδρα του αρχιεπισκόπου της. Είναι ένα από τα πιο γνωστά αξιοθέατα της βαυαρικής πρωτεύουσας και θεωρείται σύμβολό της.

Peterskirche: Η εκκλησία του Αγίου Πέτρου είναι μια ρωμαιοκαθολική εκκλησία στο κέντρο του Μονάχου. Ο πύργος 91 μέτρων είναι γνωστός ως "Alter Peter" - Old Pete" κι αποτελεί ένα σημαντικό αξιοθέατο του Μονάχου. Ο Άγιος Πέτρος είναι η παλαιότερη καταγεγραμμένη ενοριακή εκκλησία στο Μόναχο και πιθανώς το σημείο εκκίνησης ολόκληρης της πόλης. Πληρώνοντας κάτι λιγότερο από 3 ευρώ μπορείτε και εσείς να ανέβετε τα 300 σκαλιά της και να απολαύσετε την καταπληκτική θέα.

TIP: Φροντίστε να έχετε ένα μικρό μπουκαλάκι νερό μαζί σας, γιατί το ανέβασμα θα είναι δύσκολο!

Residenz: Το ανάκτορο αυτό υπήρξε έδρα της κυβέρνησης και κατοικίας των βαυαρικών δούκων, εκλογέων και βασιλιάδων από το 1508 έως το 1918. Ξεκίνησε το 1385 ως κάστρο στη βορειοανατολική γωνία της πόλης (το Neuveste ή νέα ακρόπολη), αλλά, κατά τη διάρκεια των αιώνων, μετατράπηκε από τους ηγεμόνες σ' ένα υπέροχο παλάτι. Τα κτίρια και οι κήποι του εκτείνονταν όλο και περισσότερο στην πόλη.

Schloss Nymphenburg: Το Παλάτι Nymphenburg , γνωστό κι ως "Κάστρο της Νύμφης", με μπαρόκ στιλ, βρίσκεται μόλις μισή ώρα μακριά από το κέντρο της πόλης. Το ανάκτορο ήταν η κύρια θερινή κατοικία του Οίκου των Βίττελσμπαχ, πρώην ηγεμόνων της Βαυαρίας. Το παλάτι, μαζί με το πάρκο, είναι πλέον ένα από τα πιο διάσημα αξιοθέατα του Μονάχου. Οι μεγαλοπρεπείς γαλλικού τύπου κήποι, το εντυπωσιακό δίκτυο λιμνών, διάσπαρτων περιπτέρων και σιντριβανιών, οι γκαλερί και τα μουσεία του, συνθέτουν μια ανεπανάληπτη εμπειρία.

Deutsches Museum: Το Γερμανικό Μουσείο, ή Deutsches Museum, είναι το μεγαλύτερο μουσείο επιστήμης και τεχνολογίας στον κόσμο, με περίπου 28.000 εκθέματα από πενήντα τομείς επιστήμης και τεχνολογίας. Δέχεται περίπου 1,5 εκατομμύρια επισκέπτες ανά έτος. Ετοιμαστείτε για ένα tour de force ταξίδι στον κόσμο της αστρονομίας, της αεροναυπηγικής, της μεταλλουργίας, της αυτοκίνησης, της φαρμακευτικής, της βιοτεχνολογίας και των τηλεπικοινωνιών.

BMW Welt & Museum: Το Μουσείο BMW είναι ένα μουσείο αυτοκινήτων της ιστορίας της BMW. Το μουσείο ιδρύθηκε το 1973, λίγο μετά την έναρξη των θερινών Ολυμπιακών Αγώνων. 125 από τα πιο όμορφα και ιστορικά μοντέλα αυτοκινήτων της BMW, μοτοσυκλέτες, αεροπλάνα, πρωτότυπα, προσομοιωτές, αλλά κι εκθέσεις αμφίδρομης τεχνολογίας συνθέτουν μια μοναδική εμπειρία για τον επισκέπτη.

Allianz Arena: Εξαιρετικό δείγμα μοντέρνας φουτουριστικής αρχιτεκτονικής, το στάδιο των Herzog & de Meuron κατασκευάστηκε για να φιλοξενήσει τους δύο κορυφαίους ποδοσφαιρικούς συλλόγους του Μονάχου, την FC Bayern και την TSV 1860. Εδώ στεγάζεται το FC Bayern Erlebniswelt, το μεγαλύτερο μουσείο ποδοσφαίρου της Γερμανίας και πολλά εστιατόρια.

Πινακοθήκες του Μονάχου

Στην παγκόσμιας κλάσης "Συνοικία των Μουσείων" θα συναντήσετε τρεις από τις σημαντικότερες Πινακοθήκες του κόσμου, σε απόσταση αναπνοής μεταξύ τους.

Η Alte Pinakothek ή Παλιά Πινακοθήκη φιλοξενεί πάνω από 700 ανεκτίμητα αριστουργήματα τέχνης κλασικών Ευρωπαίων ζωγράφων από τον 14ο έως τον 18ο αιώνα, όπως Peter Paul Rubens, Leonardo da Vinci, Albrecht Dürer και την 'Pieta' του Botticelli.

Η συλλογή της Neue Pinakothek ή Νέας Πινακοθήκης περιλαμβάνει 4.500 πίνακες ζωγραφικής και 300 γλυπτά του 18ου και 19ου αιώνα, από τον ροκοκό και τον κλασικισμό έως το art nouveau. Εδώ θα θαυμάσετε έργα των Caspar David Friedrich, Paul Cézanne, Vincent van Gogh, Walter Crane κι άλλων.

Η σύγχρονη Pinakothek der Moderne είναι το σπίτι της τέχνης του 20ού και 21ου αιώνα. Η εντυπωσιακή συλλογή μοντέρνας τέχνης που στεγάζει περιλαμβάνει ζωγραφική, γραφικές τέχνες, εγκαταστάσεις και έργα νέων μέσων, αρχιτεκτονική και ντιζάιν.

Χαλάρωση και Διασκέδαση

Λογικά, μετά την εξαντλητική βόλτα στα αξιοθέατα και τις πινακοθήκες σίγουρα θα αναζητάτε κάποιο μέρος για να χαλαρώσετε. Μην ανησυχείτε. Το Μόναχο σας έχει καλυμμένους.

Englischer Garten: Ο αγγλικός κήπος (Englischer Garten) είναι το μεγαλύτερο αστικό πάρκο της Γερμανίας κι αποτελεί για περισσότερα από 200 χρόνια τον πιο προσφιλή προορισμό για χαλάρωση και ψυχαγωγία των κατοίκων του Μονάχου. Πρόκειται για ένα εντυπωσιακό σύνολο από λιβάδια, τεχνητές λίμνες, υπαίθριες μπυραρίες και πανέμορφα μνημεία που προσφέρεται για βαρκάδες, ποδηλασία, τζόκινγκ, ακόμα και surfing στα παγωμένα νερά του Ίσαρ.

Olympiapark: Χτισμένο στο χώρο ενός παλιού αεροδρομίου για τους Ολυμπιακούς Αγώνες του 1972, το ολυμπιακό πάρκο είναι ένα από τα πιο δημοφιλή αξιοθέατα του Μονάχου. Το εντυπωσιακό συγκρότημα περιλαμβάνει τεχνητούς λόφους, μια τεχνητή λίμνη, τον Ολυμπιακό Πύργο και φυσικά το τεράστιο ολυμπιακό στάδιο με σήμα κατατεθέν την κομψή διάφανη οροφή του, η οποία θεωρείται αριστούργημα μοντέρνας αρχιτεκτονικής.
Διαβάστε επίσης:
Οι υπαίθριες μπυραρίες διεκδικούν ένα μεγάλο κομμάτι της βραδινής διασκέδασης στην πόλη, ιδιαίτερα το καλοκαίρι που στους κήπους τους παίζουν ζωντανή μουσική, από Oompah έως Dixieland. Στο νυχτερινό Μόναχο δεν πρόκειται να βαρεθείτε. Εκτός από τις παραδοσιακές μπυραρίες και τις παμπ, η κομψή και λαμπερή νυχτερινή του σκηνή περιλαμβάνει όλα τα είδη διασκέδασης, από ιρλανδέζικες pub και μοδάτα cocktail bars έως κλασικές ντισκοτέκ και θορυβώδη techno και rock clubs. Μερικά από τα μεγαλύτερα συγκροτήματα από bar και club, θα τα βρείτε στην περιοχή Haidhausen, απέναντι από το ποτάμι.

Γενικά, το Μόναχο είναι ένα παγκόσμιο κέντρο της τέχνης, της επιστήμης, της τεχνολογίας, της οικονομίας, του πολιτισμού, της καινοτομίας, της εκπαίδευσης, των επιχειρήσεων και του τουρισμού, διαθέτοντας ένα πολύ υψηλό επίπεδο και ποιότητα ζωής. Είναι μια από τις πιο ευημερούσες και ταχύτερα αναπτυσσόμενες πόλεις στη Γερμανία και σίγουρα θα σας αφήσει τις καλύτερες εντυπώσεις.

# data[].attributes.attachment_link.title
Μόναχο: ταξίδι στην πρωτεύουσα της Βαυαρίας! - Voyaging The World

# data[].attributes.attachment_link.description
Το Μόναχο αποτελεί την πρωτεύουσα της Βαυαρίας και πρόκειται για μια μικρή και καθαρή πόλη, που βρίσκεται στη Νότια Γερμανία . Μην ξεχνάτε ότι από εκεί ξεκίνησε και το διάσημο Octoberfest το οποίο χρονολογείται στο 1810! Σε γενικές γραμμές, το Μόναχο συνδυάζει την επαρχιακή ατμόσφαιρα ενός μεγάλου χωριού με το μοντερνισμό μιας σύγχρονης μητρόπολης.

# data[].attributes.location_name
Βιέννη, Αυστρία

# data[].attributes.headline
Βιέννη, Αυστρία

# data[].attributes.subject
Βιέννη, Αυστρία

# data[].attributes.body
Η Βιέννη είναι η πρωτεύουσα και η μεγαλύτερη πόλη στην Αυστρίας, με περίπου δύο εκατομμύρια κατοίκους. Το ιστορικό της κέντρο είναι καταχωρημένο ως Μνημείο Παγκόσμιας Κληρονομιάς της UNESCO. Η Βιέννη έχει διατηρήσει μια ατμόσφαιρα πολυτέλειας και ελευθερίας. Έγινε διάσημη για την αυτοκρατορική της κληρονομιά, τα υπέροχα παλάτια, θέατρα και τις αίθουσες συναυλιών. Το μεγαλύτερο μέρος της πόλης καταλαμβάνεται από μουσεία, θερμοκήπια, ανθισμένους κήπους και καταπράσινα πάρκα.
Εντυπωσιακά μνημεία της παραδοσιακής και μοντέρνας αρχιτεκτονικής είναι, μεταξύ άλλων, το Αυτοκρατορικό Ανάκτορο, η Κρατική Όπερα, το παρεκκλήσι Kirche am Steinhof, το Μουσείο Belvedere ή το Μουσείο Kunsthistorisches, το οποίο είναι μια σπουδή στην καλαισθησία και τη γεωμετρία.
Διαμονή: 2 μέρες
Επόμενη στάση: Μόναχο Γερμανίας
Χιλιομετρική απόσταση: 403 χλμ

# data[].attributes.attachment_link.readable_text
Γιατί να επιλέξετε τη Βιέννη;

Η πρωτεύουσα της Αυστρίας αποτελεί μία από τις λαμπρότερες μητροπόλεις της Ευρώπης καθώς γνώρισε τους τελευταίους αιώνες περιόδους σπουδαίας πνευματικής άνθησης συγκεντρώνοντας σημαντικούς καλλιτέχνες, μουσικούς και ανθρώπους του πνεύματος.

Επίσης, υπήρξε το κέντρο της λαμπρής αυτοκρατορίας των Αψβούργων παίζοντας και σπουδαίο πολιτικό ρόλο στις εξελίξεις στη Γηραιά Ήπειρο ενώ για πολλές δεκαετίες ήταν το σημαντικότερο οχυρό της Χριστιανοσύνης απέναντι στην οθωμανική λαίλαπα.

Τα παλάτια, τα μέγαρα και η εν γένει ατμόσφαιρα της "αυτοκρατορικής" Βιέννης συνυπάρχει αρμονικά με το σύγχρονο πρόσωπο της και επομένως ενδείκνυται για επισκέπτες όλων των ηλικιών και των ενδιαφερόντων.

Μάλιστα, μολονότι θεωρείται σχετικά ακριβός προορισμός λόγω του υψηλού εισοδήματος των ντόπιων, στην πραγματικότητα μπορούν να ανταποκριθούν στις απαιτήσεις της και οι κατηγορίες επισκεπτών με χαμηλότερο μπάτζετ.

Η Ιστορία της πόλης

Οι οικισμοί που υπήρχαν στην τοποθεσία που είναι χτισμένη σήμερα η πόλη της Βιέννης ήταν ασήμαντοι μέχρι το 10ο αιώνα όταν η γερμανική δυναστεία των Δουκών του Μπάμπενμπεργκ δημιούργησαν εκεί ένα εμπορικό κέντρο που προοδευτικά ήκμασε.

Λίγο πριν το 1300, η χτισμένη πάνω στο Δούναβη πόλη έγινε πρωτεύουσα των Αψβούργων και υπό την εξουσία τους γνώρισε άνθηση σε όλους τους τομείς αποτελώντας και την πρωτεύουσα της Αγίας Ρωμαϊκής Αυτοκρατορίας από το 1452 έως το 1806.

Η Αναγεννησιακή Βιέννη στιγματίστηκε από τις συγκρούσεις καθολικών-προτεσταντών, τις τρομερές επιδημίες της πανώλης αλλά και τις σκληρές μάχες με τους Τούρκους που ήθελαν να επεκταθούν στην κεντρική Ευρώπη.

Μετά την επική πολιορκία του 1683 ο οθωμανικός κίνδυνος απομακρύνθηκε οριστικά και η λαμπρή αυτοκρατορική Βιέννη μεταμορφώθηκε σε μία από τις σπουδαίες και ανεπτυγμένες πόλεις του κόσμου, καθώς εισήχθησαν πρωτοποριακές μεταρρυθμίσεις, χτίστηκαν όμορφα παλάτια και βεβαίως δόθηκε ιδιαίτερη έμφαση στην προαγωγή της μουσικής και της όπερας.

Ο πνευματικός αναβρασμός των τελών του 19ου αιώνα που εκφράστηκε από το κίνημα της Σετσεσιόν, τα πονήματα του Φρόιντ, τους πίνακες του Κλιμτ, τους αρχιτέκτονες Βάγκνερ και Λόος αποτέλεσε το κύκνειο άσμα της Βιέννης των Αψβούργων καθώς η ήττα των Κεντρικών Δυνάμεων στον Α' Παγκόσμιο Πόλεμο το 1918 επέφερε το τα τέλος της παρακμάζουσας αυτοκρατορίας.

Ακολούθησαν δεκαετίες συγκρούσεων, το 1938 επιβλήθηκε στην Αυστρία η Ένωση με τη Ναζιστική Γερμανία και από το 1944 έως το 1955 η χώρα βρισκόταν υπό τον έλεγχο των συμμάχων, έκτοτε όμως ανέκτησε την ανεξαρτησία της ως δημοκρατία.

H Eλλάδα στη Βιέννη

Όπως σε κάθε μεγάλο αστικό κέντρο της Κεντρικής Ευρώπης, έτσι και στη Βιέννη το 18ο και 19ο αιώνα δημιουργήθηκε μία ισχυρή ελληνική παροικία που πρωταγωνίστησε στην εμπορική δραστηριότητα της εποχής. Μάλιστα, τα όρια της παροικίας αυτής είναι διακριτά και συγκεκριμένα και βρίσκονται κοντά στον καθεδρικό του Αγίου Στεφάνου, γύρω από την Griechengasse, την οδό των Ελλήνων.

Εκεί θα δείτε δύο ελληνορθόδοξες εκκλησίες, την βυζαντινού τύπου Αγία Τριάδα, δίπλα στην οποία δεσπόζει η Ελληνική Εθνική Σχολή Βιέννης που διδάσκει και σήμερα τα ελληνόπουλα της πόλης και τον Άγιο Γεώργιο, στην είσοδο του οποίου θα δείτε την επιγραφή: "Oι Έλληνες της Βιέννης στο μεγάλο συμπατριώτη τους, Ρήγα Βελεστινλή Φερραίο για τα 200 χρόνια από το μαρτυρικό θάνατο του".

Η πρεσβεία της Ελλάδας βρίσκεται στην οδό Argentinierstrasse 14 και αυτή της Κυπριακής Δημοκρατίας στην οδό Neulinggasse 37.

# data[].attributes.attachment_link.title
Βιέννη - Ταξιδιωτικός Οδηγός - Αξιοθέατα, Ξενοδοχεία & Εισιτήρια

# data[].attributes.attachment_link.description
Η πρωτεύουσα της Αυστρίας αποτελεί μία από τις λαμπρότερες μητροπόλεις της Ευρώπης καθώς γνώρισε τους τελευταίους αιώνες περιόδους σπουδαίας πνευματικής άνθησης συγκεντρώνοντας σημαντικούς καλλιτέχνες, μουσικούς και ανθρώπους του πνεύματος. Επίσης, υπήρξε το κέντρο της λαμπρής αυτοκρατορίας των Αψβούργων παίζοντας και σπουδαίο πολιτικό ρόλο στις εξελίξεις στη Γηραιά Ήπειρο ενώ για πολλές δεκαετίες ήταν το σημαντικότερο οχυρό της Χριστιανοσύνης απέναντι στην οθωμανική λαίλαπα.

# data[].attributes.location_name
Βελιγράδι, Σερβία

# data[].attributes.headline
Βελιγράδι, Σερβία

# data[].attributes.subject
Βελιγράδι, Σερβία

# data[].attributes.body
Το Βελιγράδι (που σημαίνει Λευκή Πόλη), είναι η πρωτεύουσα και μεγαλύτερη πόλη της Σερβίας. Χτισμένη στην συμβολή των ποταμών Δούναβη και Σάββα, με τις γέφυρες να δεσπόζουν και να συνθέτουν, ειδικά το βράδυ που είναι φωτισμένες, ένα μαγικό τοπίο, έχει σήμερα σχεδόν 2 εκατομμύρια κατοίκους που την κάνουν την τέταρτη πολυπληθέστερη πόλη των Βαλκανίων, μετά την Κωνσταντινούπολη, την Αθήνα και το Βουκουρέστι.
Οι ιστορικές περιοχές και κτίρια του Βελιγραδίου είναι από τα κορυφαία αξιοθέατα της πόλης. Περιλαμβάνουν τη Σκαντάρλιγια, το Εθνικό Θέατρο, το Ζέμουν, την Τεράζιγιε, το Φρούριο Κάλεμεγκνταν, την Εκκλησία του Αγίου Σάββα κ.α.. Πέραν αυτών υπάρχουν πολλά πάρκα, μνημεία, μουσεία, καφέ, εστιατόρια και καταστήματα και στις δυο όχθες του ποταμού.
Διαμονή: 3 μέρες
Επόμενη στάση: Βιέννη Αυστρίας
Χιλιομετρική απόσταση: 614 χλμ

# data[].attributes.attachment_link.readable_text
EXPERIENCES

Βρέχεται από τον Σάββο και τον Δούναβη και έχει κεντροευρωπαϊκό αέρα.

Photo: Shutterstock

Mία αυθεντική βαλκανική πρωτεύουσα με μία τεράστια ιστορία την οποία έχουν σημαδεύσει οι μεγάλες αναταραχές στην ευρύτερη περιοχή της πρώην Γιουγκοσλαβίας. Την ίδια στιγμή το Βελιγράδι, η πρωτεύουσα της Σερβίας, είναι μία πόλη με κεντροευρωπαϊκό αέρα, χτισμένη σε μία ειδυλλιακή τοποθεσία.

Από τη μία πλευρά ο Δούναβης, ο βασιλιάς όλων των ευρωπαϊκών ποταμών, και από την άλλη ο όμορφος Σάββος, "βρέχουν" το Βελιγράδι, μία μοντέρνα, στην ουσία της, πόλη όπου ο έντονος βαλκανικός χαρακτήρας παραμένει ακόμα διάχυτος και ζωντανός. Κι, ίσως, αυτή είναι η βασική αιτία που αυτή η πόλη φαντάζει τόσο μοναδική.

Από την Αθήνα μπορείτε να φτάσετε πολύ εύκολα αεροπορικώς με απευθείας πτήσεις από το αεροδρόμιο Ελευθέριος Βενιζέλος και η πτήση δεν διαρκεί παραπάνω από 1 ώρα και 40 λεπτά. Το κόστος του εισιτηρίου είναι κατά μέσο όρο 200 ευρώ το άτομο με επιστροφή, ανάλογα με το πόσο έγκαιρα θα κλείσετε το εισιτήριο σας.

Για μία ολοκληρωμένη ταξιδιωτική γεύση από Βαλκάνια, πάντως, μπορείτε να μεταβείτε και στη Θεσσαλονίκη αεροπορικώς και από εκεί να πάρετε το τρένο με προορισμό την πρωτεύουσα της Σερβίας Θα κοιμηθείτε στην καμπίνα σας, θα διασχίσετε τα Βαλκάνια και θα φτάσετε στο Βελιγράδι, μία πόλη που ακροβατεί στο σήμερα, στο χθες και στο αύριο με μαεστρία και γοητεία. Ανακαλύπτοντας την θα ανακαλύψετε ένα σημαντικό κομμάτι της σύγχρονης βαλκανικής ιστορίας και αυτό από μόνο του αξίζει τον κόπο.

Τι θα δείτε

Kalemegdan
Περήφανο και "λαμπερό" αξιοθέατο της πόλης, το κάστρο και το οχυρό Kalemegdan είναι ένα από τα ιστορικότερα σημεία στο Βελιγράδι και ένα από τα πιο δημοφιλή μέρη που μπορείτε να επισκεφθείτε σε όλα τα κράτη της πρώην Γιουγκουσλαβίας.

Το οχυρό Kalemegdan είναι ουσιαστικά τα παλιά τείχη της πρωτεύουσας της Σερβίας και ένα μέρος που έχει ζήσει πολλές μεγάλες μάχες στο παρελθόν της χώρας, έχοντας συνολικά καταστραφεί ολοσχερώς 40 φορές. Μέσα στο πέρασμα των αιώνων ανακατασκευάστηκε και ανακατασκευάστηκε ξανά και ξανά, κάθε φορά με την αντίστοιχη αρχιτεκτονική τεχνική της εκάστοτε περιόδου.

Ο περίπατος στην ευρύτερη περιοχή με τα καταπράσινα πάρκα είναι απολαυσικός, μία όαση δροσιάς στην καρδιά του Βελιγραδία με τους ποταμούς Σάββο και Δούναβη να κυλούν από κάτω σας. Τουρίστες και ντόπιοι βολτάρουν εκεί τα απογεύματα και δικαιολογημένα. Η θέα από το σημείο είναι η καλύτερη που θα αντικρύσετε σε ολόκληρη την πόλη.

Πεζόδρομος Knez Mihailova
O πεζόδρομος Skadarlija
Ο μεγαλύτερος και πιο κεντρικός εμπορικός δρόμος στη σερβική πρωτεύουσα, πεζοδρομημένος και φινετσάτος, θυμίζει αρκετά τη δική μας οδό Ερμού έτσι όπως είναι περιτρυγισμένος από πολλά όμορφα και ιστορικά κτήρια της πόλης. Μία βόλτα εδώ βεβαίως επιβάλλεται ακόμα κι αν δεν έχετε την πρόθεση να ψωνίσετε κάτι από τις δεκάδες μπουτίκ και τα υπόλοιπα καταστήματα που ξεπετάγονται από παντού. Την ίδια στιγμή, μία βόλτα στη Knez Mihailova σχεδόν δεν γίνεται να αποφευχθεί αφού ο δρόμος καταλήγει στο Kalemegdan και η διαδρομή είναι απολαυστική.

Ένα από τα γραφικότερα σημεία στο Βελιγράδι, αυτός ο χαριτωμένος πεζόδρομος έχει κάτι από παριζιάνικο αέρα γεμάτος πολλά παραδοσιακά εστιατόρια και ακόμα περισσότερα καφέ και μπαρ. Όμορφα, ψηλά δέντρα ξεπετάγονται από όλες τις γωνιές και τα βράδια εκατοντάδες φώτα ανάβουν πλάι σε φαρδιές κόκκινες τέντες δημιουργώντας ένα ειδυλλιακό σκηνικό. Αν δεν δείπνησετε μία νύχτα εδώ ή δεν πιείτε το ποτό σας χαζεύοντας τον κόσμο που περνά που έχετε χάσει κάτι πολύ όμορφο από τον τοπικό χαρακτήρα αυτής της πόλης.

Η περιοχή Zemun

Το Zemun είναι πολλά περισσότερα από ένα όμορφο και πολύ πράσινο προάστιο του Βελιγραδίου. Είναι μία κουκλίστικη μίνι πόλη με έναν τελείως δικό της χαρακτήρα, που βρέχεται από τον Δούναβη και από τον Σάββο.

Στα πλακόστρωτα δρομάκια του Zemun θα δείτε πανέμορφα σέρβικα σπίτια με ανθισμένα μπαλκονάκια και θα απολαύσετε ένα νόστιμο γεύμα με θέα σε κάποια από τις πολλές ψαροταβέρνες πλάι στον Σάββο. Κάτι σαν μικρό, ελληνικό ψαροχώρι δηλαδή με έναν πιο κεντροευρωπαϊκό αέρα. Ίσως το κομμάτι του Βελιγραδίου που δεν πρέπει να χάσετε με τίποτα.

Επίσκεψη στην οδό Strahinjića Bana
Tην αποκαλούν και Silicon Valley της σερβικής πρωτεύουσας και όντως πρόκειται για την πιο εκσυγχρονισμένη γωνιά του Βελιγραδίου τόσο από εμπορικής όσο και από αρχιτεκτονικής απόψεως. Εδώ είναι συγκεντρωμένες οι μεγάλες επιχειρήσεις, αλλά και αμέτρητα μοντέρνα καφέ και φινετσάτα καταστήματα. Θα κάνετε βόλτα ανάμεσα σε ψηλά, εντυπωσιακά κτήρια δίπλα σε κάποιους από τους πιο εύπορους κατοίκους της πόλης και θα πιείτε απολαυστικά ποτά σε μπαρ με νεοϋορκέζικο αέρα. Η Strahinjića Banaείναι σίγουρα η πιο γκλάμορους πλευρά που έχει να επιδείξει αυτή η πόλη που μοιάζει να παλεύει να φέρει ακόμα πιο κοντά το χθες με το αύριο.

Εθνικό Μουσείο
Το Εθνικό Μουσείο Βελιγραδίου είναι το πιο παλιό μουσείο της πόλης, ένα χαρακτηριστικό κτίσμα με μπρούτζινους τρούλους στην καρδιά της πλατείας Δημοκρατίας. Εκεί, όσοι ενδιαφέρονται για την ιστορία της Σερβίας, θα ανακαλύψουν πάνω από 30 διαφορετικές συλλογές με σημαντικά ευρήματα που αποκαλύπτουν πολλά για το παρελθόν της χώρας: εκθέματα που χρονολογούνται πίσω στα χρόνια της Προϊστορίας, νομίσματα και άλλα σημαντικά ντοκουμέντα που θα σας φέρουν πιο κοντά με την εξέλιξη της πόλης, αλλά και της πρώην Γιουγκοσλαβίας μέσα στο πέρασμα των αιώνων.
Εθνογραφικό Μουσείο

Ένα μουσειακό ίδρυμα ακόμα πιο εξειδικευμένο από το Εθνικό Μουσείο της πρωτεύουσας, το οποίο εστιάζει στην παράδοση της Σερβίας, αλλά και ολόκληρων των Βαλκανίων. Αν θέλετε να δείτε πάμπολα αντικείμενα από την καθημερινή ζωή των κατοίκων του Βελιγραδίου του χθες τα οποία παρουσιάζονται μπροστά σας με μορφή αναπαράστασης τότε αυτό είναι το κατάλληλο μέρος για να περάσετε ένα από τα πρωινά σας, όσο θα βρίσκεστε στην πόλη.

Μουσείo Tesla
Ο σπουδαίος επιστήμονας Nikola Tesla γεννήθηκε το 1856 στην μικρή πόλη Σμίλιαν στην περιοχή Λίκα, της σημερινής Κροατίας, το οποίο ανήκε - τότε- στη Σερβική κοινότητα της Αυστριακής Αυτοκρατορίας. Το όνομα του έχει μείνει χαραγμένο με χρυσά γράμματα όχι μόνο στην ιστορία της χώρας, αλλά και στην ιστορία της τεχνολογικής εξέλιξης ολόκληρης της ανθρωπότητας: O Τesla υπήρξε ο άνθρωπος στον οποίο χρωστάμε την εφεύρεση των μαγνητικών πεδίων και του τριφασικού συστήματος μετάδοσης της ηλεκτρικής ενέργειας το οποίο οδήγησε και στην ανάπτυξη της τεχνολογίας του ραδιοφώνου.

Στο σπίτι όπου έζησε από 1929 και μετά στεγάζεται σήμερα ένα μουσείο αφιερωμένο στη ζωή και το μεγάλο έργο. Εκεί θα δείτε και τον τάφο του μεγάλου αυτού άνδρα που άλλαξε καθοριστικά τις ζωές των ανθρώπων της εποχής τους αλλά και των μεταγενέστερων γενιών.
Moυσείο Γιουγκοσλαβικής Ιστορίας
Η πρώην Γιουγκοσλαβία υπήρξε ένα από τα πιο πολυπολιτισμικά κράτη σε ολόκληρη την ιστορία της Ευρώπης. Ένα εξαιρετικά ενδιαφέρον μουσείο αποκαλύπτει την τεράστια ιστορία αυτού του τόπου όπου κατάφεραν να συνυπάρξουν πολλές εθνικές μειονότητες σε μία αληθινά πολυπρόσωπη χώρα.

Στο Μουσείο Γιουγκοσλαβικής Ιστορίας είναι ουσιαστικά τρία μουσεία σε ένα: Το "Μουσείο 25ης Μαΐου", ο "Οίκος των Λουλουδιών" και το "Παλαιό Μουσείο". Εκεί στεγάζονται πάνω από 200.000 εκθέματα που αποκαλύπτουν πολλά για τη σύνθετη, έντονη αλλά και αιματοβαμμένη πορεία της ευρύτερης περιοχής.

Πού να φάτε
Endorfin
Μοντέρνα και μίνιμαλ gastropub που έχει πάρει το όνομα της -από που αλλού;- από τη γνωστή ορμόνη της χαράς. Και πραγματικά σε αυτό το φινετσάτο εστιατόριο θα νιώσετε αληθινή ευφορία, είτε το επισκεφθείτε νωρίς το πρωί για ένα πλήρες, χορταστικό πρωινό είτε πιο αργά το βράδυ για σνακ, μπύρες ή κοκτέιλ. Στο Enforfin κάνουν στάση πολλοί ντόπιοι αμέσως μετά τη δουλειά για να πάρουν εξαιρετικό φαγητό σε πακέτο πριν την επιστροφή στο σπίτι. Της Τετάρτες και τα Σάββατα, όμως, διοργανώνει ωραίες θεματικές βραδιές με καλή μουσική, τέλεια πιάτα και ωραία ποτά. Σε ένα από τα σημεία- κλειδιά της πόλης αυτό είναι το κατάλληλο μαγαζί για να αράξετε με τις ώρες "ρουφώντας" την πραγματική ενέργεια της σύγχρονης Σερβίας.

Manufaktura
Χωρίς αμφιβολία ένα από τα πιο φημισμένα και καλύτερα εστιατόρια της πόλης, το Manufaktura με τον φανταστικό εσωτερικό και εξωτερικό χώρο είναι ένα μέρος με φιλόξενη και χαλαρωτική ατμόσφαιρα και ένα εξαιρετικό μενού που "παντρεύει" την παράδοση με τη σύγχρονη γαστρονομία.

Οι σεφ στην κουζίνα δημιουργούν τα δικά τους μικρά "θαύματα", τις δικές τους εκδοχές των πιο χαρακτηριστικών πιάτων της σερβικής παράδοσης με μία φρέσκια προσέγγιση, έχοντας ως κεντρικό άξονα της δημιουργίας τους το καλό κρέας και τα φρέσκα οργανικά υλικά που θα φτάσουν στο τραπέζι σας απευθείας από φάρμες της γύρω περιοχής.

To Manufaktura ειδικεύεται στη λεγόμενη "κρύα κουζίνα" όπου οι σπεσιαλιτέ με βαλκανική ταυτότητα πρωταγωνιστούν, το ίδιο και τα καλά τοπικά κρασιά που δεν θα βρείτε εύκολα αλλού. Επίσης στο Manufaktura θα βρείτε και κάποια πιάτα με ελληνικές, αλλά και βουλγάρικες ρίζες όπως και απίθανα επιδόρπια γι' αυτό φροντίστε να κρατήσετε λίγο χώρο αποκλειστικά για το γλυκό.

# data[].attributes.attachment_link.title
Βελιγράδι: H όμορφη πρωτεύουσα της Σερβίας είναι ένας πολύ οικονομικός προορισμός

# data[].attributes.attachment_link.description
Βρέχεται από τον Σάββο και τον Δούναβη και έχει κεντροευρωπαϊκό αέρα. Photo: Shutterstock Mία αυθεντική βαλκανική πρωτεύουσα με μία τεράστια ιστορία την οποία έχουν σημαδεύσει οι μεγάλες αναταραχές στην ευρύτερη περιοχή της πρώην Γιουγκοσλαβίας. Την ίδια στιγμή το Βελιγράδι, η πρωτεύουσα της Σερβίας, είναι μία πόλη με κεντροευρωπαϊκό αέρα, χτισμένη σε μία ειδυλλιακή τοποθεσία.

# data[].attributes.location_name
Σόφια, Βουλγαρία

# data[].attributes.headline
Σόφια, Βουλγαρία

# data[].attributes.subject
Σόφια, Βουλγαρία

# data[].attributes.body
Πρώτη στάση Σόφια Βουλγαρίας!
Η Σόφια, η πρωτεύουσα και μεγαλύτερη πόλη της Βουλγαρίας, βρίσκεται στους πρόποδες του όρους Βίτοσα. Με ιστορία μεγαλύτερη από επτά χιλιετίες είναι μια από τις αρχαιότερες πόλεις της Ευρώπης.
Διαθέτει μια σειρά από αξιοθέατα για να θαυμάσει κανείς. Ανάμεσά τους οι εκπληκτικές εκκλησίες-με πιο χαρακτηριστικό το ναό-μουσείο Αλεξάντερ Νέφσκι-αλλά και το Εθνικό Ιστορικό Μουσείο, ένα από τα πιο πλούσια της ανατολικής Ευρώπης. Πλατιές, λιθόστρωτες λεωφόροι, όμορφες μπουτίκ και πραγματικά ξέφρενη νυχτερινή ζωή πρωταγωνιστούν σ’ αυτή την πόλη των 1,3 εκατομμυρίων κατοίκων.
Διαμονή: 2 μέρες
Επόμενη στάση: Βελιγράδι Σερβίας
Χιλιομετρική απόσταση: 395 χλμ

# data[].attributes.attachment_link.title
Τα 10 κορυφαία αξιοθέατα - Σόφια - Tripadvisor

# data[].attributes.attachment_link.description
Σόφια, Βουλγαρία - Αξιοθέατα: Δείτε κριτικές και φωτογραφίες από ταξιδιώτες του Tripadvisor για δραστηριότητες, ψυχαγωγία, μουσεία, ψώνια και διασκέδαση.

# data[].attributes.body
Ξεκινάει το ταξίδι μας από τα όμορφα Γιαννιτσά!!!
Tα Γιαννιτσά είναι η μεγαλύτερη πόλη του νομού Πέλλας με 31.000 κατοίκους, αποτελεί μια από τις σημαντικότερες πόλεις της Μακεδονίας, βρίσκεται σε απόσταση 40 χλμ. από τη Θεσσαλονίκη και στο τρίγωνο Πέλλα, Βεργίνα, Δίον και αποτελεί το σημαντικότερο κέντρο γεωργικής, βιομηχανικής και οικονομικής ανάπτυξης του N. Πέλλας.
Tουριστικό ενδιαφέρον παρουσιάζουν τα μνημεία Πύργος του Ρολογιού, Τέμενος Γαζή Εβρενός, τα Λουτρά Καϊφα το Ιεροδιδασκαλείο, η Μητρόπολη Γιαννιτσών (1860), το νεοκλασικό Πολύκεντρο, το τουριστικό περίπτερο Φιλιππείο, το ανοικτό θέατρο 3.000 θέσεων και ο πλωτός ποταμός Λουδίας με το κωπηλατικό του κέντρο.
Επόμενη στάση: Σόφια Βουλγαρίας
Χιλιομετρική απόσταση: 338 χλμ

# data[].attributes.attachment_link.keywords[]
πενταπλάτανος

# data[].attributes.attachment_link.keywords[]
δήμος πέλλας

# data[].attributes.attachment_link.keywords[]
άγιος λουκάς

# data[].attributes.attachment_link.keywords[]
νέος μυλότοπος

# data[].attributes.attachment_link.keywords[]
παλαιός μυλότοπος

# data[].attributes.attachment_link.keywords[]
πηγές αραβησσού

# data[].attributes.attachment_link.keywords[]
οικολογικό πάρκο κρύας βρύσης

# data[].attributes.attachment_link.title
Οθωμανικά Μνημεία - Δήμος Πέλλας

# data[].attributes.attachment_link.description
Επρόκειτο για ένα μονόχωρο κτίριο, το οποίο έφερε παράθυρο στην κάθε πλευρά του και καλυπτόταν με μολυβδοσκέπαστο θόλο κάτω από τον οποίο βρισκόταν η μαρμάρινη σαρκοφάγος του Γαζή Εβρενός.